ทิ้งรถคันแรกสองแสนราย
สมาคมเช่าซื้อฟันธงลูกค้าแห่จองไว้ก่อน ซิตี้คาร์ใช้งานไม่คุ้มพร้อมปล่อยทันที
29 เม.ย. 2556

สมาคมเช่าซื้อฟันธงลูกค้าแห่จองไว้ก่อน ซิตี้คาร์ใช้งานไม่คุ้มพร้อมปล่อยทันที
เช่าซื้อคาดยอดใช้สิทธิรถคันแรกหายไป 2 แสนคัน เหลือจริงแค่ 1 ล้านคัน
นายอนุชาติ ดีประเสริฐ ผู้อำนวยการอาวุโส ฝ่ายกลยุทธ์และงานขายลูกค้ารายย่อย ธนาคารธนชาต ในฐานะประธานสมาคมธุรกิจเช่าซื้อไทย เปิดเผยว่า ทางสมาคมคาดว่ายอดใช้สิทธิจริงจากโครงการรถคันแรกอาจหายไปประมาณ 10-20% หรือประมาณ 2 แสนคัน จากยอดผู้ที่ยื่นขอใช้สิทธิกับกรมสรรพสามิตเมื่อสิ้นสุดโครง การปลายปี 2555 จำนวน 1.25 ล้านคัน
ทั้งนี้ เนื่องจากเมื่อลูกค้าสำรวจความต้องการใช้รถของตัวเองจริงๆ แล้ว รถที่จองไว้ซึ่งส่วนใหญ่เป็นซิตี้คาร์ ไม่สอดคล้องกับความต้องการของตัวเอง และยังมีกรณีที่ลูกค้ายื่นจองรถไว้ 3-4 ยี่ห้อพร้อมกัน หากยี่ห้อไหนอนุมัติก่อนก็จะได้นำไปยื่นเรื่องให้ทันวันที่ 31 ธ.ค.ที่ผ่านมา โดยยอมทิ้งเงินจองที่เหลืออีก 2-3 ยี่ห้อ ในขณะที่ดีลเลอร์หรือผู้แทนจำหน่ายรถยนต์ได้แจ้งยอดไปยังบริษัทรถยนต์เพื่อขึ้นสายการผลิตแล้ว ส่งผลให้ดีลเลอร์เองก็ต้องหาทางระบายรถที่ถูกยกเลิกจองด้วย ซึ่งก็เป็นปัญหาต่อเนื่องมายังอุตสาหกรรมรถยนต์
ต้องบริหารยอดรถที่ลูกค้ายกเลิกให้ดี รวมถึงอยากลูกค้าเองก็ต้องเข้าใจด้วยว่า รถที่จองไว้รุ่นไหนก็ต้องเอารุ่นไหน 
ไม่สามารถเปลี่ยนรุ่นได้ เพราะการได้ภาษีคืนกรมสรรพสามิต คิดภาษีตามรุ่น ถ้าเปลี่ยนรุ่นก็ต้องถือว่าสละสิทธิ์
“ปีนี้รถบางรุ่นขายไม่ออก โดยเฉพาะรถขนาดกลางขึ้นไป ทำให้บริษัทรถยนต์ต้องจัดแคมเปญส่งเสริมการขายอย่างเต็มที่ โดยได้รับส่วนลดเป็นแสนบาทแล้ว ก็ยังได้อัตราดอกเบี้ยพิเศษ 0% อีกด้วย จากเดิมที่บริษัทรถยนต์จะไม่ค่อยลดราคารถ แต่ใช้แคมเปญดอกเบี้ย 0% เพียงอย่างเดียว ซึ่งรถพวกนี้ขึ้นการผลิตอยู่แล้ว ยังไงก็ต้องผลิตออกมาตามแผน จึงต้องหาทางระบายรถออกไปให้ได้มากที่สุด เพราะมีต้นทุนแบกไว้อยู่ อย่างไรก็ตาม คาดว่าในช่วงครึ่งปีหลังนี้ ตลาดเช่าซื้อคงกลับเข้ามาสู่ภาวะปกติได้” นายอนุชาติ กล่าว
กล่าวเมื่อมีต้นทุน
แบกรับไว้อยู่แล้วปัญหาล่าสุดที่กำลังเจรจากับกรมการขนส่งทางบกสำหรับโครงการรถคันแรก เป็นเรื่องที่ให้กรมการขนส่งทางบกอนุมัติให้โอนสิทธิ์จากโครงการรถคัน
แรกได้ สำหรับใครที่ต้องการปิดบัญชีหรือซื้อเงินสด ซึ่งขณะนี้ยังมีปัญหาในทางปฏิบัติที่กรมการขนส่งทางบกยังห้ามโอนสิทธิ์อยู่ 
นายอนุชาติ กล่าวอีกว่า สำหรับปัญหาเรื่องหนี้ไม่ก่อให้เกิดรายได้หรือเอ็นพีแอลในโครงการรถคันแรกนั้น ขณะนี้ยังไม่น่าห่วงแต่อย่างใด ซึ่งกรมสรรพสามิตแจ้งว่าปัจจุบันมีเพียง 200-300 คันเท่านั้น ที่มีรถถูกยึดและตามเรียกภาษีคืนแล้ว แต่ถือว่าน้อยมากเมื่อเทียบกับรถคันแรกที่ได้ส่งมอบไปแล้ว 4-5 แสนคัน ซึ่งเอ็นพีแอลจะน่ากลัวก็ต่อเมื่อตัวเลขสูงถึง 13%
อย่างไรก็ตาม ล่าสุดธนาคารเครดิต สวิส สถาบันการเงินระดับโลกยังแสดงความสนใจและติดต่อขอข้อมูลธุรกิจเช่าซื้อของไทย เพื่อหาช่องทางในการเข้ามาทำธุรกิจหรือซื้อกิจการ เนื่องจากเห็นว่าธุรกิจสินเชื่อเช่าซื้อของไทยมีมูลค่าตลาดมากถึง 6-7 แสนล้านบาท